Кавабата Ясунари
Кавабата Ясунари - (14.6.1899, Япония, Осака шаары – 16. 4. 1972, Дзуси шаары) – япон жазуучусу, Япония искусство академиясынын мүчөсү (1953). Токио университетинин филология бөлүмүн бүтүргөн (1924). Алгачкы чыгармасы «Идзулук бийчи» аңгемеси (1926). К. дүйнөнү акыл-эс менен кабылдоону четке каккан жана табигый, жөнөкөйлүк принциптерин жактаган дзен эстетикасын тутунган жазуучу болгон. Анын көркөм стилинин бөтөнчөлүгү поэтикалык ассоциация менен байланышкан новеллалардан турган, япон адабий сынында азыркы лирикалык прозанын туу чокусу катары бааланган «Карлуу өлкө» повестинен (1937) көрүнөт. К. «Миң канаттуу турна» (1949) повестинин, «Тоолор үнү» (1953), «Эски борбор» (1961) романдарынын автору. Анын чыгармалары дүйнөнүн көптөгөн тилдерине, анын ичиндеайрым чыгармалары кыргыз тилине которулган. Нобель сыйл. лауреаты (1968).
Чыгармалары: Избранные произведения. СПб., 2002; Старая столица. Роман. Рассказы. М., 1984; Миң канаттуу турна. Ф., 1977; Бамбук үнү, шабдалы гүлү // АлаТоо, 1979.
Инсандар

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5